 עד שיתעכל: ושיעור עיכול באכילה מועטת הוא כדי הילוך ד' מילין והוא שעה וחומש וכתב המ''א נ''ל דהאי עיכול תחלת עיכול הוא דסוף עיכול הוי עכ''פ ו' שעות. ובסעודות גדולות לפעמים יושבים ד' או ה' שעות קודם שמברכין ואינו נכון ונ''ל כיון שעוסקין בשתיה ופרפראות כלא נתעכל דמי. צ''ע מי שאכל מעט ולא שבע ממנו האיך ישער דהא מתחלה ג''כ היה רעב ונ''ל דמשער אם הוא רעב כ''כ כמו שהיה קודם שאוכל והואיל ואין אנו בקיאין לשער זה לכן יאכל מעט קודם ברכת המזון ואם הסיח דעתו יברך המוציא תחלה. מי שרוצה לפטור שני אכילות או שתיות בברכה אחת ושהה כדי שיתעכל צריך לחזור ולברך ברכה ראשונה מ''א ע''ש. ובס' אבן העוזר חולק עליו ע''ש והיד אהרן הביא בשם הרופאים ששיעור עיכול בינוני הוא שש שעות וכן הכריח בהלק''ט ח''א סי' קמ''ה וכ''כ מהר''ם לונזאנו עיין בס' מצות שמורים: 